Serikali yapiga marufuku maziwa kutoka nje
Language: Swahili | Genre: News

Serikali yapiga marufuku maziwa kutoka nje 
Serikali haitaruhusu maziwa ya bei nafuu yanayoagizwa kutoka nje kufurika soko la Kenya wakati huu serikali inapoweka mikakati ya kulinda wakulima na kufufua sekta ya maziwa, Waziri wa Kilimo, Bw Peter Munya amesema. 
Akizungumza na wakulima katika eneo la Bonde la Ufa Kaskazini, Bw Munya alisema maziwa hayo yamewa sababishia wakulima hasara. 
Waziri huyo alisema serikali itawachukulia hatua kali wale watakaopatikana wakiingiza maziwa ya bei rahisi nchini. 
"Hatutaruhusu uingizaji wa maziwa ya bei rahisi kudhuru sekta yetu ya maziwa. Nimeelekeza bodi ya maziwa kuhakikisha kuwa wakulima wetu wanalindwa. Mtu yeyote atakayekiuka agizo la serikali, atachukuliwa hatua kali, Bw Munya akasema. 
Bw Munya alisema kuwa wizara yake inakagua mageuzi kadhaa katika sekta ya maziwa ambayo yatafanya wakulima kulipwa kulingana na ubora wa maziwa yao. 
"Baada ya baraza la mawaziri kupitisha, wiki iliyopita, kwamba SFR idara ndani ya Bodi ya kitaifa ya Kuhifadhi Nafaka (NCPB), nimeiagiza bodi ya maziwa kuhakikisha kuwa maziwa ya unga yanafanywa kuwa sehemu ya akiba ya chakula cha dharura," Bw Munya alisema. 
Mbali na hayo, alisema serikali pia itaimarisha bei ya maziwa akisema baadhi ya maduka makubwa yanapata faida nyingi ilhali wakulima hawapati thamani ya bidhaa zao. 
"Tumejitolea kulinda wakulima wetu wa maziwa na tutalazimika kuangalia bei ya maduka makubwa kama njia ya kukuza utamaduni wa utumiaji wa maziwa. Nia kuu ni watu wetu waweze kununua kutoka kwa wakulima ili kupata faida kutoka kwa bidhaa zao " alisema.